b"\n_START_ARTICLE_\nDidier de La Cour\n_START_SECTION_\nBiografia\n_START_PARAGRAPH_\nNatural de Montz\xc3\xa9ville, nasqu\xc3\xa9 en 1550 en el si d'una fam\xc3\xadlia noble de Lorena, empobrida i dedicada a la pagesia. Ingress\xc3\xa0 als divuit anys a l'abadia benedictina de Saint-Vanne de Verdun. Estudi\xc3\xa0 a la universitat de Pont-\xc3\xa0-Mousson, on conegu\xc3\xa9 i f\xc3\xa9u amistat amb Servais de Lairuelz i Pierre Fourier. _NEWLINE_En tornar a Verdun, animat del desig de reformar-hi la vida mon\xc3\xa0stica, malgrat l'oposici\xc3\xb3 d'altres monjos, volgu\xc3\xa9 aplicar al monestir la Regla de Sant Benet amb el seu rigor original. En 1604 fund\xc3\xa0 amb aquest objectiu la Congregaci\xc3\xb3 Benedictina de Saint-Vanne i Saint-Hydulphe, agrupant-hi les abadies que volien formar-ne part. En morir el fundador, la congregaci\xc3\xb3 tenia uns quaranta monestirs distribu\xc3\xafts en tres prov\xc3\xadncies i havia inspirat la reforma paral\xc2\xb7lela de la Congregaci\xc3\xb3 de Sant Maur. La Cour mor\xc3\xad en 1623 a l'abadia de Saint-Vanne de Verdun."